google/wiki40b huggingface dataset:
ΦΚ Σμεντέρεβο

Ιστορία

Ιδρύθηκε στις 6 Μαϊου 1924 σαν Srpsko akcionarsko rudarsko topioničarsko industrijsko društvo (SARTID) με χρώματα μπλε άσπρο και Γαλάζιο .Το 1944 άλαξε όνομα σε Μεταλάγκ και το 1946 σε Γεντίστοβο.Το 1949 πήρε το σημερινό της όνομα για να το ξαναλάξη το 1967 σε Μεταλούγκ και το 1976 ξανά σε Φ.Κ. Σμεντερέβο το 1992 ξανά σε SARTID και το 2004 ξανά σε Φ.Κ. Σμεντερέβο . Μέχρι το 1992 συμετείχε στα ερασιτεχνικά πρωταθλήματα της Σερβίας, τότε με την δυάληση της Γιουγκοσλαβίας Βρέθηκε στην Α΄Εθνική όπου παίζη μέχρι σήμερα.
3ος Νόμος

Μουσική

Στη σειρά ακούστηκαν τα εξής σχήματα και τραγουδιστές:
The Black Heart Procession, Staind, Placebo, Midnight Choir, Madrugada, Anathema, The Walkabouts, Blackfield, 16 Horsepower, Pearl Jam, Vampire Heart, Marianne Faithfull, Tom Mcrae, Portishead, Nirvana, Sinik, James Blunt, Mc Solaar και Wovenhand.
Μιχαήλ Λουλλούδης

Βιογραφία

Γεννήθηκε στην Έφεσο και έγινε ιερέας και αναγνώστης. Μετοίκησε στην Κρήτη το 1304 όταν αλώθηκε η Έφεσος από τους Τούρκους. Εκεί τον συναντάμε το 1305 ως αναγνώστη και αργότερα το 1313 ως ιερέα. Το έτος θανάτου του είναι άγνωστο.
Άγιος Κωνσταντίνος Λεμεσού

Τοποθεσία

Ο Άγιος Κωνσταντίνος είναι χτισμένος στη νότια πλαγιά της Παπούτσας, σε υψόμετρο 730 μέτρα. Βρίσκεται στη γεωγραφική περιφέρεια της Πιτσιλιάς. Ανατολικά συνορεύει με τη Συκόπετρα, στα νοτιοανατολικά με τον Αρακαπά, στα νοτιοδυτικά με το Καλό Χωριό, στα δυτικά με τον Άγιο Παύλο, στα βορειοδυτικά με τον Άγιο Θεόδωρο και στα βόρεια με το Παλαιχώρι.

Φυσικό περιβάλλον

Το φυσικό περιβάλλον αποτελείται κυρίως από άγρια βλάστηση. Κυριαρχεί το λάδανο, ο ασπάλαθο και τα πεύκα. Επιπλέον, υπάρχουν καλλιέργειες αμπελώνων, κυρίως για την παραγωγή κουμανδαρίας.

Ονομασία

Η ονομασία του χωριού, Άγιος Κωνσταντίνος, υπάρχει από τα βυζαντινά χρόνια. Σε παλαιές πηγές συναντάται και γραμμένο ως: Haios Constantinos, San Constantin, San Constantinos.

Ιστορία

Η περιοχή που βρίσκεται το χωριό κατοικήθηκε από πολύ παλιά. Βορειότερα του χωριού ήταν κτισμένοι οικισμοί, των οποίων βρέθηκαν κατάλοιπα. Οι τοποθεσίες στις οποίες βρίσκονταν οι οικισμοί είναι οι Τσίντιες, τα Λαρμαρκά και η Κλειωνέρατα. 
Ο Άγιος Κωνσταντίνος αναπτύχθηκε κατά τα βυζαντινά χρόνια. Κατά της αραβικές επιδρομές, οι κάτοικοι των πρώτων οικισμών μεταφέρθηκαν πιο κοντά στη σημερινή θέση του χωριού για ασφάλεια. Αργότερα το χωριό έγινε φέουδο, το οποίο διοικείτο από τους Ναΐτες. Στη συνέχεια δόθηκε στο Τάγμα των Ιωαννιτών, μαζί με άλλα 46 χωριά.
Την εποχή της Τουρκοκρατίας ο πληθυσμός του χωριού μειώθηκε λόγω σοβαρών καταστροφών που επηρέασαν όλη την Κύπρο (λεηλάσίες, σφαγές). Ο πληθυσμός του χωριού αυξήθηκε την περίοδο της Αγγλοκρατίας, λόγω κατασκευής διαφόρων αρδευτικών έργων, όπως υδατοδεξαμενές, και νέων σπιτιών.
Μποναίρ

Δημοψήφισμα 2010

Έπειτα από αναβολές, το δημοψήφισμα για το μέλλον της Μποναίρ έγινε στις 17 Δεκεμβρίου 2010, με ποσοστό 84% να τάσσονται υπέρ του να γίνει τμήμα της Ολλανδίας. Ωστόσο, καθώς η συμμετοχή του 35% ήταν κάτω από το απαιτούμενο 51%, τα αποτελέσματα του δημοψηφίσματος κηρύχθηκαν άκυρα.
Κρυπτοσύστημα Πλέιφερ

Μέθοδος

Το κρυπτοσύστημα πλέιφερ αντικαθιστά κάθε ζευγάρι γραμμάτων του κανονικού κειμένου με ένα άλλο ζευγάρι. Για να γίνει η κρυπτογράφηση και η αποστολή ενός μηνύματος, αποστολέας και παραλήπτης θα πρέπει να έχουν προηγουμένως συμφωνήσει μια λέξη κλειδί. Για παράδειγμα μπορούμε να χρησιμοποιήσουμε ως λέξη κλειδί το όνομα του ίδιου του Ουάιτστοουν, Τσαρλς. Στη συνέχεια, πριν από την κρυπτογράφηση τα γράμματα του αλφαβήτου γράφονται σε έναν πίνακα 6x4 για το ελληνικό αλφάβητο των 24 γραμμάτων αρχίζοντας από την λέξη Τσαρλς και συνδυάζοντας τα I, J σε ένα στοιχείο.
Στη συνέχεια το μήνυμα σπάζεται σε ζευγάρια γραμμάτων. Τα δύο γράμματα σε κάθε δίγραφο θα πρέπει να είναι διαφορετικά. Αν στο μήνυμα υπάρχουν διπλά γράμματα και τυχαίνει να συμπίπτουν στο ίδιο δίγραφο, τότε παρεμβάλλουμε το γράμμα χ ανάμεσα στα δύο ίδια γράμματα. Εάν στο τέλος του μηνύματος λείπει ένα γράμμα ώστε το μόνο τελικό γράμμα να γίνει δίγραφο συμπληρώνουμε το κενό αυτό με ένα χ.
Κανονικό κείμενο: Συνάντησέ με στη γέφυρα Χάμμερσμιθ απόψε
Κανονικό κείμενο με δίγραφα: Συ-να-ντ-ησ-εμ-εσ-τη-γε-φυ-ρα-χα-μχ-με-ρσ-μι-θα-πο-ψε
Τώρα μπορεί να αρχίσει η κρυπτογράφηση. Όλα τα δίγραφα κατατάσσονται σε τρεις κατηγορίες, τα δύο γράμματα να βρίσκονται είτε στη ίδια σειρά, είτε στην ίδια στήλη, η σε καμία από τις δύο. Αν τα δύο γράμματα είναι στην ίδια σειρά μπορούν να αντικατασταθούν από το γράμμα που βρίσκεται αμέσως δεξιά από το καθένα τους. Αν τα γράμματα βρίσκονται στη ίδια στήλη αντικαθίστανται από το γράμμα που βρίσκεται ακριβώς κάτω από το καθένα τους. Αν το ένα από τα γράμματα είναι στην βάση του πίνακα αντικαθίστανται από το γράμμα της κορυφής της στήλης

Παραλήπτης

Ο παραλήπτης που επίσης γνωρίζει τη λέξη κλειδί μπορεί εύκολα να το αποκρυπτογραφήσει απλώς αντιστρέφοντας την διαδικασία. Για παράδειγμα τα γράμματα που βρίσκονται στην ίδια σειρά θα τα αντικαταστήσει με αυτά που είναι αριστερά του.
Πικόμετρο

Ένα πικόμετρο (διεθνές σύμβολο pm, από τη λέξη picometre) είναι μια μονάδα μέτρησης του μήκους στο μετρικό σύστημα ίσο με ένα τρισεκατομμυριοστό του μέτρου. Δηλαδή:
1 pm = 1/1.000.000.000.000 m = 10⁻¹² m
Αντιστοιχεί ακόμη με το ένα εκατομμυριοστό του μικρόμετρου (που ονομάζεται και «μικρό») και γι' αυτό μερικές φορές ονομάζεται και «μικρομικρό» (micromicron), συμβολιζόμενο ως μμ, ή ακόμη «στίγμα» (stigna) ή μπικρό (bicron). Ισούται ακόμη με το ένα εκατοστό ενός άνγκστρεμ (Å), μια διεθνώς αναγνωρισμένη μονάδα μήκους που δεν ανήκει στο Διεθνές Σύστημα Μονάδων. Είναι δηλαδή:
1 pm = 1 μμ = 1/1.000.000 μm = 10⁻⁶ μm και
1 pm = 1/100 Å = 10⁻² Å
Το πικόμετρο ως μονάδα μήκους έχει τέτοια τάξη μεγέθους ώστε χρησιμοποιείται σχεδόν αποκλειστικά για να ορίσει μεγέθη σωματιδίων της ύλης, κυρίως ατόμων, ιόντων και σχετικά μικρών μορίων. Τα άτομα έχουν διάμετρο μεταξύ 62 και 520 pm. Για τα υπατομικά σωματίδια, όπως π.χ. τα αδρόνια, χρησιμοποιούνται ακόμη μικρότερες μονάδες μέτρησης. Χρησιμοποιούνται ακόμη για να δηλώσουν πολύ μικρά μήκη κύματος ηλεκτρομαγνητικής ακτινοβολίας πολύ μεγάλης ενέργειας. Πιο συγκεκριμένα, το άνω όριο του μήκους κύματος των ακτίνων γ, βρίσκεται στα 100 pm
Φάμπιο Οτσόα Βάσκες

Πρώιμη καριέρα

Ο νεότερος από τους τρεις αδερφούς Οτσόα, ο Βάσκες έζησε στο Μαϊάμι κατά τη διάρκεια της δεκαετίας του 1970 και τις αρχές της δεκαετίας του 1980, και φέρεται να έχει χειριστεί χιλιάδες κιλά κοκαΐνης. Κατηγορήθηκε από την κυβέρνηση των ΗΠΑ για πρώτη φορά το 1984 και κατηγορήθηκε για συμμετοχή στη δολοφονία του Μπάρι Σιλ στις 19 Φεβορυαρίου 1986, πληροφοριοδότη για την Υπηρεσία Δίωξης Ναρκωτικών των ΗΠΑ. Το 1987, αυτός και οι αδελφοί του είχαν περιληφθεί στη λίστα παγκόσμιων δισεκατομμυριούχων του Φορμπς και παρέμεινε στη λίστα μέχρι το 1992. Οι New York Times ανέφεραν ότι κατά τη διάρκεια αυτής της περιόδου θεωρήθηκε "επικεφαλής" της οικογενειακής επιχείρησης.

Φυλάκιση

Το 1991, ο Οτσόα Βάσκες και οι αδελφοί του παραδόθηκαν στις κολομβιανές αρχές, ελπίζοντας να αποφύγει το "ανοιχτό πόλεμο" με την κυβέρνηση μέσα από ένα συμβιβασμό. Εξέτισε βραχυπρόθεσμες φυλακίσεις στην Κολομβία και αποφυλακίστηκε το 1996. Εκείνη την εποχή δεν υπήρχε συμφωνία έκδοσης μεταξύ της Κολομβίας και των ΗΠΑ, και τα αδέρφια εξασφάλισε την υπόσχεση ότι δεν θα εκδοθούν στο μέλλον ως μέρος της συμφωνίας.
Μετά την αποφυλάκιση συνελήφθη και πάλι το 1999 και κατηγορήθηκε για συνεισφορά γνώσης και λήψης πληρωμών για φορτία κοκαΐνης. Παρά την εκστρατεία για τη φυλάκιση του στη Κολομβία, εκδόθηκε στις Ηνωμένες Πολιτείες το Σπτέμβριο του 2001 και καταδικάστηκε το 2003 για διακίνηση ναρκωτικών, συνωμοσία και τη διανομή της κοκαΐνης στις ΗΠΑ. Καταδικάστηκε σε ποινή 30 χρόνων σε μια ομοσπονδιακή φυλακή. Τώρα εκτείει φυλάκιση στο Τζίζουπ της Τζόρτζια.  
Μετά την φυλάκιση του, η κυβέρνηση της Κολομβίας κατέσχεσε περιουσία ύψους χιλιάδων εκατομμυρίων δολαρίων ΗΠΑ από αυτόν,  συμπεριλαμβανομένων γεωργιακών εγκαταστάσεων και επιχειρήσεων.
T Bank

Η TBank (πρώην Ασπίς Τράπεζα) ήταν εμπορική τράπεζα στην Ελλάδα. Η έδρα της τράπεζας βρισκόταν στην Αθήνα, ενώ τον Σεπτέμβριο του 2008 το δίκτυο της τράπεζας είχε επεκταθεί σε 72 υποκαταστήματα ανά την Ελλάδα. Η τράπεζα ήταν εισηγμένη στο Χρηματιστήριο Αθηνών.
Η Ασπίς Τράπεζα μετονομάστηκε σε TBank στις 20 Ιουλίου 2010, μετά την εξαγορά της από το Ταχυδρομικό Ταμιευτήριο 
Το 2013, ο όμιλος Eurobank εξαγόρασε την "Νέο Ταχυδρομικό Ταμιευτήριο Α.Ε.". Η λειτουργική συγχώνευση του Νέου Ταχυδρομικού Ταμιευτηρίου ολοκληρώθηκε τον το Μάιο του 2014, με την ένταξη των συστημάτων της πρώην T Bank.
Στρατονίκη της Μακεδονίας

Βιογραφικά στοιχεία

Η νεαρή πριγκίπισσα των Σελευκιδών ενώθηκε με τα δεσμά του γάμου με το Δημήτριο Β', ανηψιό της μητέρας της, ο οποίος και ανήλθε στο θρόνο της Μακεδονίας το 239 π.Χ. Το ζευγάρι απέκτησε μία κόρη, την Απάμα, η οποία πολύ αργότερα νυμφεύτηκε το βασιλιά της Βιθυνίας, Προυσία Α', φέρνοντας στον κόσμο το διάδοχό του, Προυσία Β'.
Όταν ο Αλέξανδρος Β' της Ηπείρου απεβίωσε, η χήρα βασίλισσα Ολυμπιάδα ανέλαβε την κηδεμονία των ανήλικων παιδιών του, καθώς και τη διακυβέρνηση του κράτους. Συνειδητοποιώντας πως οι Αιτωλοί επιβουλεύονταν τμήμα της Ακαρνανίας, το οποίο είχε παραχωρηθεί στον άνδρα της σαν ανταμοιβή για τις υπηρεσίες του σε καιρό πολέμου, απευθύνθηκε στη Μακεδονία για βοήθεια. Καθώς δεν μπορούσε απλώς να βασιστεί στον οίκτο του Δημητρίου, ο οποίος είχε πλέον ανέλθει στο θρόνο, του προσέφερε σε αντάλλαγμα το χέρι της κόρης της, Φθίας. Ο Δημήτριος δέχτηκε την πρόταση, κάτι που φυσικά εξόργησε τη σύζυγό του, Στρατονίκη. Η τελευταία αναχώρησε τελικά από τη Μακεδονία, βρίσκοντας καταφύγιο στο πατρικό της στη Συρία, όπου βασίλευε πλέον ο ανηψιός της Σέλευκος Β' ο Καλλίνικος.
Εκεί προσπάθησε μάταια να προκαλέσει πόλεμο τιμής ανάμεσα στα δύο κράτη, ή κατά μια άλλη εκδοχή να πείσει το Σέλευκο να την παντρευτεί. Ο βασιλιάς είχε ωστόσο την προσοχή του στραμμένη αλλού, στον πόλεμο που διεξήγαγε εναντίον του Αντίοχου Ιέρακα. Κατά τη διάρκεια της απουσίας του, η Στρατονίκη εκμεταλλεύτηκε την ευκαιρία για να εγείρει επανάσταση στο πρόσωπό του στην Αντιόχεια. Με την άφιξη του Σέλευκου όμως, εκδιώχθηκε εύκολα από την πόλη καταφεύγοντας στη Σελεύκεια, όπου πολιορκήθηκε, αιχμαλωτίστηκε και τελικά θανατώθηκε.
710 Γερτρούδη

Φυσικά χαρακτηριστικά

Η μέση διάμετρος της Γερτρούδης εκτιμάται σε 26,81 χιλιόμετρα. O φασματικός τύπος της είναι X, ενώ το άλβεδό της είναι 0,089.
Μπλάς Καντό

Βιογραφία

Το 2000, ο Καντό συμμετείχε στην παράσταση ταλέντων παιδιών Veo Veo, σε ηλικία οκτώ ετών. Το 2004 συμμετείχε στην Eurojunior, την εθνική διαδικασία επιλογής που διοργάνωσε η Televisión Española (TVE) για να επιλέξει την ισπανική συμμετοχή για τον Παιδικό Διαγωνισμό Τραγουδιού της Eurovision 2004. Προχώρησε στον εθνικό τελικό με το τραγούδι "Sentir", αλλά χάθηκε από την María Isabel , ο οποίος κέρδισε τον τελικό με το τραγούδι "Antes muerta que sencilla".
Το 2009, ο Καντό ίδρυσε το boy band Auryn μαζί με τους Άλβαρο Γκάνγκο, Κάρλος Μάρκο, Ντέιβιντ Λαφουέντε και Ντάνι Φερνάντεζ. Το 2011, το συγκρότημα συμμετείχε στο Destino Eurovisión, την εθνική διαδικασία επιλογής που διοργάνωσε η TVE για να επιλέξει την ισπανική συμμετοχή για τον διαγωνισμό τραγουδιού της Eurovision 2011. Το συγκρότημα προχώρησε στην πρώτη τριάδα του εθνικού τελικού, αλλά έχασε από την Λουθία Πέρεθ.
Οι Auryn κέρδισαν δημοτικότητα μετά την εμφάνισή τους στο Destino Eurovisión. Η μπάντα κυκλοφόρησε το πρώτο τους single "Breathe in the Light" αργότερα το 2011, καθώς και το ντεμπούτο άλμπουμ τους "Endless Road, 7058" το 2012, και οι δύο φτάνοντας στα 10 κορυφαία Ισπανικά Singles και Albums Charts αντίστοιχα. Το επόμενο άλμπουμ τους "Anti-Heroes" κυκλοφόρησε το 2013 και πήγε κατευθείαν στο νούμερο ένα στο Ισπανικό τσάρτ άλμπουμ και έγινε πλατινένιο. Το τρίτο τους άλμπουμ "Circus Avenue" προηγήθηκε από τον πρώτο αριθμό ενός ομίλου "Puppeteer" του ομίλου και έφτασε στο νούμερο ένα στο ισπανικό άλμπουμ όπου παρέμεινε για 5 συνεχείς εβδομάδες, και έγινε πλατινένιο. Το συγκρότημα κυκλοφόρησε το τέταρτο άλμπουμ, "Ghost Town" τον Δεκέμβριο του 2015, επτά μήνες πριν από την παύση του.
Τον Ιούλιο του 2016, ο Καντό αναγγέλθηκε για να συμμετάσχει στο cast της πέμπτης σεζόν της τηλεοπτικής εκπομπής Tu Cara Me Suena, στο οποίο διακεκριμένοι διαγωνιζόμενοι μιμούνται διαφορετικούς εικονικά μουσικούς καλλιτέχνες στη σκηνή κάθε εβδομάδα. Λίγο αργότερα, οι Auryn ανακοίνωσαν ότι θα σταματήσουν, καθώς διάφορα μέλη της μπάντας, συμπεριλαμβανομένου του Καντό, αναμένουν να ξεκινήσουν σόλο καριέρα. Η πέμπτη σεζόν του Tu cara me suena έκανε πρεμιέρα στο Antena 3 στις 7 Οκτωβρίου 2016. Στο φινάλε της σεζόν που έλαβε χώρα στις 3 Μαρτίου 2017, ανακηρύχθηκε νικητής με το 55% της ψήφου του κοινού.
Μετά την υπογραφή του στην Warner Music Spain, ο Καντό κυκλοφόρησε το σόλο ντεμπούτο σίνγκλ "In Your Bed" στις 3 Μαρτίου 2017, την ίδια μέρα με το φινάλε του Tu Cara Me Suena.
Στις 9 Μαρτίου 2018, ο Καντό κυκλοφόρησε το πρώτο σόλο ισπανόφωνό του single "Él no soy yo Το single έγινε πλατινένιο από την PROMUSICAE. Ο Καντό κυκλοφόρησε το ντεμπούτο του σόλο άλμπουμ με τίτλο "Complicado" στις 14 Σεπτεμβρίου 2018 και έκανε το ντεμπούτο του στην κορυφή του ισπανικού τσάρτ.
Στις 5 Οκτωβρίου 2019, το TVE ανακοίνωσε τον Καντό ως τον Ισπανό εκπρόσωπο στον Διαγωνισμό Τραγουδιού της Eurovision 2020.
Κυβέρνηση Γεωργίου Τσολάκογλου 1941

Η Κυβέρνηση Γεωργίου Τσολάκογλου 1941 ήταν η πρώτη διορισμένη κυβέρνηση της Ελληνικής Πολιτείας από τις Γερμανικές δυνάμεις Κατοχής. Ανέλαβε στις 29 Απριλίου 1941, δυο ημέρες μετά την κατάληψη της Αθήνας από τους Γερμανούς, ενώ η νόμιμη κυβέρνηση Τσουδερού είχε ήδη καταφύγει στην Κρήτη. Πρωθυπουργός ήταν ο στρατηγός Γεώργιος Τσολάκογλου. Ο Αρχιεπίσκοπος Αθηνών και πάσης Ελλάδος Χρύσανθος αρνήθηκε να ορκίσει την κατοχική Κυβέρνηση και στις 2 Ιουνίου του 1941, με Συντακτική Πράξη της κατοχικής κυβέρνησης, καθαιρέθηκε και σύντομα αντικαταστάθηκε από τον Αρχιεπίσκοπο Δαμασκηνό.

Η πολιτική της κυβέρνησης Τσολάκογλου

Οι προγραμματικοί στόχοι της Κυβέρνησης ήταν: α) να απελευθερωθούν όλοι οι Έλληνες αιχμάλωτοι, β) να παραχωρηθεί κάθε δυνατή βοήθεια στα θύματα πολέμου γ) να εξασφαλισθεί η σίτιση του πληθυσμού δ) να εξακολουθήσει να λειτουργεί η ιδιωτική και η εθνική οικονομία ε) να έχουν εργασία όλοι και να ενισχυθεί η αγροτική και βιομηχανική οικονομία της χώρας στ) να αποκατασταθεί η συγκοινωνία στη χώρα ζ) να εξασφαλισθεί η τάξη και η ασφάλεια της χώρας Η πρώτη πολιτειακού χαρακτήρα πράξη της κυβέρνησης ήταν η δημοσίευση του υπ'αριθμ. 1 από 30/04/41 Νομοθετικού Διατάγματος περί αρμοδιοτήτων της Κυβερνήσεως, των Υπουργών και άλλων διατάξεων, σύμφωνα με το οποίο η κυβέρνηση αποκτούσε συντακτική και νομοθετική εξουσία. Μεταξύ των μέτρων που έλαβε η κυβέρνηση ήταν και η προσπάθεια του Υπουργού Εθνικής Άμυνας στρατηγού Γ. Μπάκου, να στρατολογήσει,χωρίς επιτυχία, εθελοντικό σώμα για να πολεμήσει, στο πλευρό των Γερμανών, στο ρωσικό μέτωπο.

Αποτίμηση σχηματισμού και έργου της κυβέρνησης Τσολάκογλου

Ο σχηματισμός της κυβέρνησης Τσολάκογλου υποδήλωνε πως αυτή ήταν η επίσημη κυβέρνηση των Αθηνών και η μόνη που εκπροσωπούσε την Ελληνική Πολιτεία. Επίσης ο σχηματισμός της σηματοδοτούσε και τη λήξη της στρατιωτικής σύρραξης με τις δυνάμεις του Άξονα. Το πολίτευμα της βασιλευομένης Δημοκρατίας δεν ίσχυε πλέον, όπως και το Μεταξικό Δικτατορικό καθεστώς. Ως προς την εκπλήρωση των στόχων της απέτυχε ως προς το επισιτιστικό κομμάτι, αφού επί των ημερών της σημειώθηκε ο μεγάλος λιμός στην πρωτεύουσα.
Πάτμος Μ-213 (ναρκαλιευτικό)

Ιστορία

Το πλοίο ναυπηγήθηκε στις 7 Σεπτεμβρίου 1942 στα ναυπηγεία "Boothbay Harbor" στο Μέιν των Ηνωμένων Πολιτειών Αμερικής ως YMS-229. Η καθέλκυσή του έγινε στις 11 Ιανουαρίου 1943 και η κατασκευή του ολοκληρώθηκε, μετά από τις σχετικές δοκιμές που του υποβλήθηκαν, στις 5 Ιουνίου 1943 οπότε και μεταφέρθηκε, ως «HMS J-1029», στην υπηρεσία του πολεμικού ναυτικού της Μεγάλης Βρετανίας όπου μετονομάστηκε εκ νέου σε «HMS BYMS-2172».
Επέστρεψε στην επιμέλεια των ΗΠΑ στις 15 Δεκεμβρίου 1946, αλλά την ίδια ημέρα παραχωρήθηκε, ως δανεικό, από την Μεγάλη Βρετανία προς τις Ελληνικές αρχές για την εκκαθάριση των ελληνικών θαλασσών από τα ναρκοπέδια του Β΄ Παγκοσμίου Πολέμου. Έτσι, μεταφέρθηκε αμέσως, ως «Πάτμος M 2229», στην υπηρεσία του Ελληνικού Πολεμικού Ναυτικού. Στον ελληνικό στόλο πήρε το όνομα «Πάτμος Μ-213» (είναι γνωστό και ως «Ν/Α Πάτμος 69») και έλαβε μέρος με επιτυχία στις επιχειρήσεις του εμφυλίου στις νήσους Σάμο και Ικαρία με κυβερνήτη τον Ανθυποπλοίαρχο Ν. Νομικό. Στις 8 Σεπτεμβρίου 1952, αντί να επιστραφεί στη Μεγάλη Βρετανία, αγοράστηκε από το Ελληνικό Υπουργείο Οικονομικών το οποίο παραχώρησε το πλοίο στον ελληνικό στόλο. Ο παροπλισμός του έγινε το 1966.

Πλοία με το όνομα «Πάτμος»

Το ναρκαλιευτικό «Πάτμος» Μ-213 είναι μέχρι σήμερα το μοναδικό πλοίο στον ελληνικό στόλο που έφερε το όνομα αυτό.
Σοβιετική Δημοκρατία του Τέρεκ

Η Σοβιετική Δημοκρατία του Τέρεκ (ρωσικά: Терская Советская Республика, υπήρξε από τον Μάρτιο του 1918 έως τον Φεβρουάριο του 1919) δημιουργήθηκε εντός της Ρωσικής Σοβιετικής Ομοσπονδιακής Σοσιαλιστικής Δημοκρατίας στο έδαφος της Περιφέρειας Τερέκ. Η πρώτη πρωτεύουσα ήταν το Πιατιγκόρσκ, αλλά μετά πρωτεύουσα έγινε το Βλαντικαφκάς. Μετά τον Ιούλιο του 1918, αποτέλεσε μέρος της Σοβιετικής Δημοκρατίας του Βόρειου Καύκασου. 
Ο διάσημος οικονομολόγος Τζέικομπ Μάρσακ υπηρέτησε ως Γραμματέας Εργασίας, παρόλο που τότε ήταν φοιτητής 19 ετών.
Λάζαρος Ζησιάδης

Νεανικά Χρόνια-Ένταξη στο κομμουνιστικό κίνημα

Γεννήθηκε στο χωριό Δενδροχώρι Καστοριάς  ( τότε Ντύμπενη ) το 1901 από φτωχή αγροτική οικογένεια. Μετανάστευσε στον Καναδά όπου έγινε μέλος του ΚΚ Καναδά, ενώ η δράση του στο κομμουνιστικό κίνημα έγινε αιτία να απελαθεί από τη χώρα και να μείνει για ένα διάστημα στην ΕΣΣΔ, όπου φοίτησε στα KOYTB. Επέστρεψε την Ελλάδα το 1934, εντάχθηκε στο ΚΚΕ και ανέλαβε κομματικός υπεύθυνος στη Δυτική Μακεδονία με το ψευδώνυμο "Μαύρος". Με την εγκαθίδρυση της Δικτατορίας Μεταξά πέρασε στην παρανομία. Συνελήφθη το 1939 στην Καστοριά, βασανίστηκε και εκτοπίστηκε στην Ακροναυπλία.

Απελευθέρωση και δράση στη Κατοχή

Όταν η Ιταλία επιτέθηκε στην Ελλάδα στις 28 Οκτώβρη 1940, ο Ζησιάδης ζήτησε μαζί με τους άλλους πολιτικούς κρατουμένους της Ακροναυπλίας να πάνε στο μέτωπο να πολεμήσουν κατά του εισβολέα, κάτι που η κυβέρνηση του Μεταξά δεν τους επέτρεψε.
Στις 30 Ιούνη 1941 απελευθερώθηκε από την Ακροναυπλία μαζί με άλλους 26 Μακεδόνες κρατούμενους. Μετά την απελευθέρωση επέστρεψε στην Καστοριά όπου ανασυγκρότησε την Κομματική Οργάνωση του ΚΚΕ της περιοχής. Μαζί με φιλελεύθερους αξιωματικούς όπως ο Δημήτριος Ψαρρός συγκροτησάν στα τέλη του 1941 την ένοπλη αντιστασιακή οργάνωση Ελευθερία αψηφώντας τις οδηγίες του Μακεδονικού Γραφείου του ΚΚΕ που επέμενε για  δουλειά στη πόλη μόνο.
Στη συνέχεια, το 1942, εργάζεται για τη δημιουργία νέων κομματικών και αντιστασιακών οργανώσεων του ΕΑΜ και του ΕΛΑΣ στην περιοχή της Δυτικής Μακεδονίας. Στα χωριά των Κορεστίων και Γρεβενών, στην Καστοριά, στα Καστανοχώρια Πτολεμαΐδας και Κοζάνης γρήγορα αναπτύχθηκε ο ένοπλος αγώνας κατά των κατακτητών με σημαντικές επιτυχίες του ΕΛΑΣ.
Ο Ζησιάδης καταπολέμησε αυτονομιστικές τάσεις στους κόλπους των Σλαβόφωνων και των Βούλγαρων κομμουνιστώνμε αποτέλεσμα να πυροβοληθεί από αυτονομιστές. Τελικά συνελήφθηκε και εκτελέστηκε το 1943 μαζί με το μέλος του Μακεδονικού Γραφείου του ΚΚΕ Σίμο Κερασίδη και άλλους κομμουνιστές, από εθνικιστές Πόντιους, αντάρτες της ΕΚΑ.

Μετά θάνατον

Μετά την εκτέλεση του σχηματίσθηκε προς το τέλος της κατοχής, σλαβομακεδονική ομάδα ενόπλων «Γκρούπα Τερπόφσκι» του ΣΝΟΦ Κορεστίων στο Βίτσι . Ο αδερφός του σκοτώθηκε πολεμώντας στα Δεκεμβριανά, ενώ ο γιος του έγινε πολιτικός πρόσφυγας και δε κατάφερε να γυρίσει στην Ελλάδα να επισκεφτεί τον τάφο του πατέρα του. Η γυναίκα του Ιωάννα (Γιάνκα) μετανάστευσε στη Βουλγαρία το 1945 και ο γιος του Ατάνας (Αθανάσιος) το ίδιο έτος στη Γιουγκοσλαβία.
Διοργανώσεις Ε.Π.Σ. Σερρών 2018–19

Α΄ Ανώτερη

Οι 22 σύλλογοι χωρίζονται σε 2 ομίλους των 11.Σύμφωνα με την προκήρυξη, μετά τη λήξη της κανονικής διάρκειας οι 6 πρώτες ομάδες κάθε ομίλου συμμετέχουν στα Play Off και οι 5 τελευταίες στα Play Out. Δυο ομάδες ανεβαίνουν στην Επίλεκτη της επόμενης περιόδου, ενώ οι δυο τελευταίες ομάδες κάθε ομίλου θα υποβιβαστούν στη Β' Ερασιτεχνική.
2799 Ιούστος

Φυσικά χαρακτηριστικά

Τα φυσικά χαρακτηριστικά του Ιούστου είναι άγνωστα.
Πλειάς (φιλολογία)

Αλεξανδρινή Πλειάς

Κατά τον Αλεξανδρινό κανόνα την Πλειάδα αποτελούσαν οι επί Πτολεμαίου Β' του Φιλάδελφου ακμάσαντες επτά τραγικοί ποιητές, από τους οποίους και ονομάσθηκε και τραγική πλειάς. Την ομάδα αυτή αποτελούσαν οι: Σωσιφάνης ο Συρακόσιος, αρχαιότερος όλων, ο Σωσίθεος που άκμασε το 280 π.Χ. λεγόμενος επίσης Συρακόσιος ή Αθηναίος, ο Όμηρος ο Βυζάντιος, ο Λυκόφρων ο Χαλκιδεύς, ο Αλέξανδρος ο Αιτωλός, ο Φιλίσκος ο Κερκυραίος και ο Διονυσιάδης ή Διονυσίδης από την Ταρσό.
Από μερικούς στη Πλειάδα αυτή κατατάσονταν και ο Αιαντίδης που τον μνημόνευαν μόνο οι Σχολιαστές και από άλλους ο Ευρόνιος που είχε ασχοληθεί με τις ερμηνείες των Κωμικών. Η λάμψη όμως της Πλειάδας αυτής δεν φαίνεται να ήταν και τόσο ισχυρή αφού εκ του έργου τους μόνο λίγα αποσπάσματα έχουν διασωθεί και κάποιες επιγραφές.

Γαλλική Πλειάς

Στη γαλλική λογοτεχνία Πλειάς ονομάσθηκε ομάδα, επίσης επτά σε αριθμό, Γάλλων ποιητών που απέβλεπαν στην αναγέννηση της γαλλικής ποίησης και γλώσσας επί βασιλείας Ερρίκου Β΄. Την ομάδα αυτή (Σχολή) αποτελούσαν οι: Αντώνιος ντυ Μπαΐφ, ο Ιωακείμ ντυ Μπελαί, ο Ρεμί Μπελώ, ο αρχηγός τους Ιωάννης Ντορά, ο Στέφανος Ζοντέλ, ο Ποντύς ντι Τιάρ και ο Πέτρος Ρονσάρ.
Κατά το πρόγραμμά τους που δημοσίευσε ο Ντυ Μπελαί το 1549 σκοπός της Σχολής αυτής η υπεράσπιση και ο εξωραϊσμός της Γαλλικής γλώσσας καθώς και ο εμπλουτισμός της ποιητικής φράσης και κατά τα κλασσικά πρότυπα η διαμόρφωση των διαφόρων ειδών της Γαλλικής Λογοτεχνίας.
Εσκιμό

Η Εσκιμό ήταν το εμπορικό σήμα της Βιομετάλ Εσκιμό, ελληνικής εταιρείας κατασκευής οικιακών συσκευών. Η Eskimo παρήγαγε καταψύκτες, κουζίνες, φούρνους, θερμοσίφωνες, τηλεοράσεις και άλλα. Η εταιρεία ιδρύθηκε το 1958. Η εταιρεία κατέγραψε θεαματική ανάπτυξη, φτάνοντας να έχει 1.500 υπαλλήλους το 1973, ενώ είχε σημαντικό μερίδιο στην ελληνική αγορά οικιακών συσκευών (27%). 
Η συγχώνευση της εταιρείας με την πρώην ανταγωνίστρια Ιζόλα το 1977 αποδείχθηκε καταστροφική, καθώς η Ελίντα χρεοκόπησε μετά από λίγα χρόνια. Από την πρώην εταιρεία επιβίωσε μόνο ένα τμήμα της, εκείνο που ασχολούταν κυρίως με το εμπόριο και τη συναρμολόγηση τηλεοράσεων. Το 2001 συγχωνεύτηκε με την F. G. Europe, ελληνική εταιρεία που εμπορεύεται ηλεκτρικές και ηλεκτρονικές συσκευές.
Οπλοστάσιο του Πόρου

Το οπλοστάσιο του Πόρου ήταν εγκατάσταση του Ναυτικού και λειτούργησε μετά το 1834. Υπαγόταν στο Ναυτικό Διευθυντήριο, την ανώτατη αρχή του Βασιλικού Ναυτικού μετά την Γραμματεία επί των Ναυτικών (Υπουργείο Ναυτικών).

Ιστορική αναδρομή

Ιδρύθηκε το 1834 στον Πόρο. Διευθυντής του ανέλαβε ο Γερμανός Κίρχμάιερ (Kirchmaier) και το διοργάνωσε εκ του μηδενός. Για την στελέχωση του οπλοστασίου με άρτιο εργατικό δυναμικό δόθηκαν κρατικές υποτροφίες σε Γαλλία και Αγγλία. Ανάμεσα στους απόφοιτους με υποτροφία ήταν ο Γεώργιος Τομπάζης, ο οποίος ανέλαβε διευθυντής. Από το 1834 ως το 1843 στα ναυπηγεία του οπλοστασίου κατασκευάστηκαν 23 πλήρως εξοπλισμένα καράβια.
Ένας από τους διοικητές του Οπλοστασίου του Πόρου (κοντά στο 1841) ήταν ο Χαράλαμπος Ζυμβρακάκης.
698 Ερνεστίνα

Φυσικά χαρακτηριστικά

Η μέση διάμετρος της Ερνεστίνας εκτιμάται σε 27,03 χιλιόμετρα. O φασματικός τύπος της είναι άγνωστος, ενώ το άλβεδό της είναι 0,1269. Η Ερνεστίνα περιστρέφεται γύρω από τον εαυτό της μία φορά κάθε 5 ώρες και 2 λεπτά.
Μεσέντα Μπαγκαουντίνοβα

Μέλη σε λίστα

Έρικα Γκέρτσεκ

(2013-σήμερα)
Μίσα Ρομάνοβα

(2013-σήμερα)
Αναστασία Κοζεβνίκοβα

(2013-σήμερα)
Αλιόνα Βίνιτσκαγια

(2000-2003)
Ναντιέζντα Γκρανόφσκαγια

(2000-2002)

(2002-2006)

(2009-2011)
Τετιάνα Νάϊνικ

(2002)
Άννα Σεντοκόβα

(2002-2004)
Βέρα Μπρέζνιεβα

(2003-2007)
Σβiτλάνα Λομπόντα

(2004)
Αλμπίνα Τζαναμπάγεβα

(2004-2012)
Χριστίνα Κοτς-Γότλιπ

(2006)
Όλγα Ρομανόφσκαγια

(2006-2007)

Μεσέντα Μπαγκαουντίνοβα

(2007-2009)
Τατιάνα Κοτόβα

(2008-2010)
Σάντα Δημόπουλος

(2011-2012)
Γιέβα Μπουσμινά

(2010-2012).